किंग्स इलेवन पंजाब के 134 रनों के जवाब में कोलकाता नाइट राइडर्स 20 ओवर में सात विकेट के नुकसान पर 132 रन ही बना पाई.पंजाब की जीत के सूत्रधार पीयूष चावला रहें जिन्होंने तीन विकेट लेकर मेजबान टीम का बल्लेबाजी क्रम ध्वस्त कर दिया.भार्गव भट्ट ने भी शानदार गेंदबाजी करते हुए पहले कप्तान गौतम गंभीर का विकेट झटक लिया और फिर क्रिज पर मजबूत दिख रहे मनोज तिवारी को पवैलियन वापस भेजा.बाद में बल्लेबाजी कर रही कोलकाता नाइट राइडर्स की शुरूआत अच्छी रही. कप्तान गौतम गंभीर ने 22 रन बनाए जिनके बाद देबब्रत दास पारी की आखिरी ओवर तक क्रीज पर डटे रहें. लेकिन उनके नाबाद 35 रन बेकार साबित हुए और कोलकाता दो रन से मैच हार गई.इससे पहले टॉस जीतकर पहले गेंदबाजी कर रहे कोलकाता नाइट राइडर्स के गेंदबाजों के आगे किंग्स इलेवन पंजाब संघर्ष करती दिखी.कोलकाता के गेंदबाज सुनील नारायण ने शानदार गेंदबाजी करते हुए पांच विकेट झटके.कप्तान गंभीर ने नारायण को शुरूआती ओवरों में ही मौका दिया जिसका फायदा कोलकाता को मिला और तीसरे ही ओवर में पांच रनों के निजी स्कोर पर एडम गिलक्रिस्ट की विदाई हो गई.पिछले मैच में अच्छी पारी खेल चुके शॉन मार्श इस मैच में केवल एक ही रन बना पाए और नारायण की गेंद पर बोल्ड आउट हो गए.वल्थाटी के बाद खेलने आए डेविड हसी के 32 रन के योगदान से पंजाब की पारी में थोड़ी मजबूती दिखी, हालांकि उनके आउट होने के बाद बाकि बल्लेबाज ज्यादा देर तक नही टिक पाए.